***Отговор на въпрос от Александър Мацурев – народен представител от ПГ на ПП ГЕРБ относно прием по подмярка 7.6***

**УВАЖАЕМА ГОСПОЖО ПРЕДСЕДАТЕЛ,**

**ДАМИ И ГОСПОДА НАРОДНИ ПРЕДСТАВИТЕЛИ,**

**УВАЖАЕМИ ГОСПОДИН МАЦУРЕВ,**

От стартирането на Програмата за развитие на селските райони 2014-2020 г. до настоящия момент по подмярка 7.6 „Проучвания и инвестиции, свързани с поддържане, възстановяване и подобряване на културното и природно наследство на селата“ е проведен **един прием** **през 2016 г.,** с кандидати местни поделения на вероизповеданията с бюджет след увеличението му в размер от близо **26 млн. евро**.

Вследствие на състоялият се прием към настоящия момент Държавен фонд „Земеделие“ има сключени **89** **договора** с кандидати местни поделения на вероизповеданията със стойност на субсидията за близо **25,8** **млн. евро**.

**През настоящата 2019 г.,** в периода м. юни – м. август, по предварителния индикативен график, е предвиден период на прием на проектни предложения по подмярка 7.6 с бюджет по процедурата в размер на малко над **14 млн. евро**, което е и остатъка от определения бюджет по подмярката за периода 2014-2020 г.

Към настоящия момент Управляващият орган на Програмата има разработен проект на насоки за кандидатстване, както и готовност за предстоящия прием. По тези 89 сключени договора вече е изплатена и субсидия на бенефициентите в размер на 21 млн. 960 хил. 465 лв.

**БЛАГОДАРЯ ЗА ВНИМАНИЕТО!**